সেরা চলচ্চিত্র অভিনেতা বিভাগে মেরিল-প্রথম আলো পুরস্কার
সেরা চলচ্চিত্র অভিনেতা বিভাগে মেরিল-প্রথম আলো পুরস্কার বাংলাদেশের চলচ্চিত্র অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের চলচ্চিত্রের জন্য এই পুরস্কার প্রদান করা হয়। এই বিভাগে প্রথমবার পুরস্কার লাভ করেন রিয়াজ। টানা পাঁচবারসহ সর্বাধিক সাতবার এই পুরস্কার লাভ করেন শাকিব খান। তিনি ২০১১ থেকে ২০১৫ সালের আয়োজনে টানা পাঁচবার এই পুরস্কার লাভ করেন। শাকিব খান সর্বাধিক ১৭ বার এই পুরস্কারের মনোনয়ন লাভ করেন। সাম্প্রতিক বিজয়ী আফরান নিশো সুড়ঙ্গ (২০২৩) চলচ্চিত্রে অভিনয়ের জন্য এই পুরস্কার লাভ করেন।